MEDDELELSE FRA KOMMISSIONEN Finansielle oplysninger vedrørende de europæiske udviklingsfonde

Indhold

Forord

Sammendrag

I. Status over gennemførelsen af de europæiske udviklingsfonde pr. 31.12.1999

1. Generel tabel

2. Gennemførelse af udviklingsfondene pr. 31.12.99

II. Overslag over den finansielle gennemførelse i 2000

III. Overslag over den finansielle gennemførelse i 2001

BILAG

FORORD

Nærværende dokument forelægges som bilag til budgetforslaget for 2001 i overensstemmelse med aftalerne af 1979 som led i budgetproceduren.

For at lette budgetmyndighedens opgave holder dokumentet sig til det væsentlige. Som i de foregående år drejer det sig om:

- oversigt over gennemførelsen af EUF pr. 31.12.1999

- overslag over den finansielle gennemførelse i indeværende regnskabsår

- overslag over udgifterne for regnskabsåret 2001

Med hensyn til gennemførelsen af EUF pr. 31.12.1999 henvises der med henblik på yderligere enkeltheder til Kommissionen meddelelse til Revisionsretten, Parlamentet og Rådet, hvori der redegøres for status og regnskab for 6., 7. og 8. EUF for regnskabsåret 1999.

SAMMENDRAG

1. Gennemførelsen af EUF i 1998 var med 1 275,38 mio. EUR i form af betalinger lavere end de overslag på 1 955 mio. EUR, der blev forelagt medlemsstaterne i november 1998, dvs. en gennemførelsessats på 70 % uden Stabex (65,22% med Stabex). Denne forskel blev dog korrigeret i dokumentet "Finansielle oplysninger om EUF", som blev forelagt Rådet i november 1999, eftersom overslaget deri var blevet revideret nedad med 1 460 mio. EUR, således at resultatet nu udgør 87,35% af overslaget.

Til gengæld må 1999 betragtes som et rekordår med hensyn til afgørelser i forhold til de gennemsnitlige resultater for de europæiske udviklingsfonde i de seneste år. De løbende udgifter udgjorde således 2 617,81 mio. EUR og Stabex 75,01 mio. EUR, hvilket som helhed betragtet vil sige 120% af overslagene fra november 1998 på 2 245 mio. EUR for alle instrumenter.

For at forstå den store forskel mellem afgørelserne og betalingerne skal der i første række tages hensyn til 8. EUF's sene ikrafttræden i juli 1998 og den tid, der forløber mellem afgørelsen om et projekt og dets gennemførelse.

Den Europæiske Unions bistand til AVS-staterne og OLT undgik ikke en konstant påvirkning af eksterne faktorer, som kan tilskrives de stadig meget svingende politiske og økonomiske forhold og svingningerne i verdenshandelen.

Den interne situation i nogle modtagerlande var desuden fortsat ustabil i 1999 som i 1998 - forværring af situationen i Rwanda, Ækvatorialguinea, Den Demokratiske Republik Congo, Sierra Leone osv. - hvilket har påvirket udbetalingstempoet og betalingernes forventede størrelse.

2. Med forventede afgørelser til et beløb på 4 250 mio. EUR og betalinger på 2 635 mio. EUR for 2000 burde EUF i væsentlig grad kunne sætte ny gang i sin virksomhed på baggrund af 8. EUF's ikrafttræden og afgørelserne inden for rammerne af initiativet til gældslempelse for de mest forgældede lande samt udvidelsen af strukturtilpasningsfaciliteten.

Til finansiering af disse udgifter blev der i december 1999 truffet afgørelse om indkaldelse af bidrag på 1 600 mio. EUR til dækning af de løbende betalinger og 360 mio. EUR til Stabex-udgifterne i overensstemmelse med reglerne i 8. EUF's finansforordning. I disse bidrag er der kun taget hensyn til afgørelser, der er truffet til dato.

3. For 2001 beløber de forventede udgifter sig til 2553 mio. EUR i løbende operationer og til 0 mio. EUR vedrørende Stabex.

I. Status over gennemførelsen af De Europæiske Udviklingsfonde pr. 31.12.1999

1. Generel tabel

>TABLE POSITION>

Til ovennævnte tildelinger skal føjes 1 120 mio. EUR vedrørende 6. EUF, 1 225 mio. EUR vedrørende 7. EUF og 1 693 mio. EUR vedrørende 8. EUF fra EIB's egne midler.

2. Gennemførelse af udviklingsfondene pr. 31.12.99

a) EUF's udgifter udgjorde i 1999: 1 275,38 mio. EUR.

UDVIKLING I BETALINGERNE (i mio. EUR)

>TABLE POSITION>

SAMMENLIGNING AFGØRELSER/BETALINGER (7. og 8. EUF - i mio. EUR)

>TABLE POSITION>

Med starten på gennemførelsen af 8. EUF har der for andet år i træk været et afgørende opsving i afgørelserne, hvilket endnu ikke er slået igennem på niveauet for betalingerne, men det vil uvægerligt ske på kortere sigt. For Sysmin var beløbet med hensyn til afgørelser fortsat ringe i løbet af 1999, men der er dog bevaret en konstant betalingstakt.

b) EUF har kunnet finansiere sine operationer normalt i 1999

>TABLE POSITION>

Den likvide beholdning ved udgangen af regnskabsåret 1999 er på 1 022,84 mio. EUR, alle konti taget under ét, 140,84 mio. EUR for de løbende udgifter og 882,00 mio. EUR for Stabex. Foruden disse 882,00 mio. EUR har Kommissionen ved udgangen af regnskabsåret 1999 tillige en fordring på visse medlemsstater - stadig vedrørende Stabex - på 563,75 mio. EUR.

For de Stabex-operationer, for hvilke der findes en specifik bankkonto, er mulighederne for at reducere denne likvide beholdning strengt forbundet med, hvilke overførsler der træffes afgørelse om i forbindelse med dette instrument.

(1) I beløbene for bidragsindkaldelsen til Stabex er der kun taget hensyn til de beløb, som medlemsstaterne faktisk har indbetalt, ekskl. fordringer. De indbetalte beløb (397,54 mio. EUR i 1998 og 461,93 mio. EUR i 1999) er større end indkaldelserne (360 mio. EUR) på grund af visse medlemsstaters betaling af tidligere fordringer.

II. Overslag over den finansielle gennemførelse i regnskabsåret 2000 (tal pr. 1.2000)

>TABLE POSITION>

1. Overslagene over afgørelser er revideret med opad i forhold til overslagene fra november 1999. Baggrunden herfor er, at der er taget hensyn til retningslinjerne fra CFD/AVS-mødet i december 1999 i Accra, hvor der blev vedtaget følgende initiativer:

- lempelse af de fattige mest gældstyngede landes gæld (HIPC) med 1 000 mio. EUR

- en forhøjelse af strukturtilpasningsfacilitetens midler med 250 mio. EUR, hvoraf 100 mio. EUR for 2000.

Overslagene for de andre instrumenter, med undtagelse af Stabex, der er blevet reduceret fra 500 mio. EUR til 400 mio. EUR efter, at der nu foreligger mere præcise oplysninger, er uændrede, hvilket bekræfter de mere ambitiøse programmeringsmål, som Kommissionens tjenestegrene har sat sig.

Der er indsat en ekstra post "Andet" for at tage hensyn til, at Kommissionen inden årets udgang agter at fremlægge interventioner i flere AVS-stater, som er til undersøgelse og/eller næsten klar (forøgelse af ressourcerne til risikovillig kapital, støtte til initiativer på sundhedsområdet i samarbejde med WHO).

2. EUF-udgifter pr. 31/05/2000 i forhold til de overslagene 01/2000

>TABLE POSITION>

Side om side med overslagene over afgørelser er også overslagene over betalinger blevet revideret opad for at indarbejde de ekstra udbetalinger, der kommer på tale i forbindelse med HIPC-initiativet og forhøjelsen af midlerne til strukturtilpasningsfaciliteten.

Selvom gennemførelsen pr. 31. maj 2000 ligger på 20,62%, dvs. under det gennemsnit, der generelt er nået på det tidspunkt, fastholder Kommissionen sine overslag, fordi det meget store antal afgørelser nødvendigvis på kort sigt vil føre til en betydelig stigning i udbetalingerne.

III. Overslag over gennemførelsen i regnskabsåret i 2001

>TABLE POSITION>

1. Overslagene for 2001 er dem, der blev forelagt medlemsstaterne i forfaldsplanen inden for rammerne af post-Lomé-forhandlingerne under de endelige drøftelser om 9. EUF's størrelse; de afviger fra dem, der blev tilsendt Rådet i december 1999 på følgende punkter:

- da 6. EUF ikke er afsluttet, er de pågældende beløb blevet behandlet enkeltvis

- de angivne tal er beregnet på grundlag af de nuværende programmer, idet mere ambitiøse mål er fastsat internt. Disse beregninger tilpasses i november i forhold til gennemførelsen

- der er nu sat tal på HIPC-initiativet, som er indregnet i overslagene.

2. De planlagte afgørelser forventes at andrage 3 300 mio. EUR. I dette beløb er der ikke taget hensyn til de 150 mio. EUR, der endnu skal afsættes til forøgelse af strukturtilpasningsfaciliteten, hvorom der endnu ikke er truffet afgørelse. Kommissionen er imidlertid også bundet af forskellige eksterne udviklinger, som i sagens natur er uforudseelige, når det handler om tredjelande (politisk ustabilitet, væbnede konflikter, naturkatastrofer). Sådanne begivenheder kan til enhver tid vælte alle overslag.

3. Med et overslag over betalingerne på 2 553 mio. EUR vil man på ny i regnskabsåret 2001 for første gang nå op på 2 mia. EUR. Dette resultat nås i vid udstrækning som følge af de forventede store HIPC-betalinger (375 mio. EUR). I dette beløb er ikke medregnet den planlagte udbetaling på 250 mio. EUR over Stabex, idet der endnu ikke foreligger oplysninger herom. Stabex-instrumentet bortfalder med udløbet af Lomé IVbis, og det vil ikke blive fornyet i sin nuværende form i den kommende partnerskabsaftale.

4. Til dækning af disse betalinger vil der under henvisning til forpligtelserne i henhold til konventionen skulle indkaldes finansielle bidrag for 2001, som skal gennemgås med medlemsstaterne i november 2000, på omkring 3 050 mio. EUR til de løbende udgifter. Indkaldelsen af bidrag til Stabex ophører på deres side i juli 2000 som fastsat i finansforordningen.

Dette overslag over finansielle behov af bidrag er baseret på følgende:

>TABLE POSITION>

Tallet for de løbende udgifter i 2000 omfatter forøgelsen af strukturtilpasningsfaciliteten, der er truffet beslutning om som led i HIPC-initiativet. Der drøftes i øjeblikket overgangsforanstaltninger til at slå bro mellem Lomé IVbis og den nye partnerskabsaftale. Der vil i den forbindelse blive truffet afgørelse om, hvorfra de nødvendige finansieringsmidler skal skaffes til dækning af udgifterne i 2000 og 2001, både de oprindeligt fastlagte og udgifter til nye initiativer.

BILAG

Bilag 1: Bidrag til EUF regnskabsåret 2000

>TABLE POSITION>

BIDRAG TIL EUF FOR REGNSKABSÅRET 2000

STABEX

>TABLE POSITION>

Bilag 2: Sektorfordeling pr. 31.12.1999

>REFERENCE TO A GRAPHIC>

Bilag 3: Uddrag af forvaltningsregnskabet pr. 31.12.1999

EUF'S KONSOLIDEREDE REGNSKABER PR. 31.12.1999

ÅRLIGE TAL (1000 EUR)

>TABLE POSITION>

>TABLE POSITION>

>REFERENCE TO A GRAPHIC>

EUF'S KONSOLIDEREDE REGNSKABER PR. 31.12.1999 Bistandstype (1 000 EUR)

>TABLE POSITION>